Diari Oficial de la Generalitat Valenciana


Sumari del DOGV 5438, del 29-01-2007 (2007/107)

RESOLUCIÓ de 4 de gener del 2007, de la directora general de Justícia de la Conselleria de Justícia, Interior i Administracions Públiques, per la qual es resol inscriure els Estatuts del Col·legi Professional d'Higienistes Dentals de la Comunitat Valenciana, i es disposa a la seua publicació en el Diari Oficial de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5438

Data del DOGV
:   29-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/107


Data del document
:   04-01-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * legislació
    * dentista
    * reglament intern
    * col·legi professional

Vist l'expedient d'inscripció dels d'Estatuts, instruït a instància del Col·legi Professional d'Higienistes Dentals de la Comunitat Valenciana, inscrit amb el número 102 de la Secció Primera del Registre de Col·legis Professionals i de Consells Valencians Professionals de la Comunitat Valenciana, en el que se sol·licita la inscripció dels Estatuts en tal Registre, atenent als següents:  
FETS  
Primer  
D. Manuel Ángel Payá Serer, en nom i representació del Col·legi Professional d'Higienistes Dentals de la Comunitat Valenciana, va presentar el 20 d'abril del 2006 sol·licitud d'inscripció i registre dels Estatuts de tal Col·legi en el Registre de Col·legis Professionals i de Consells Valencians de Col·legis Professionals, en compliment del que preveu l'article 11 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon  
L'Assemblea General del Col·legi Professional d'Higienistes de la Comunitat Valenciana va aprovar la redacció definitiva dels seus Estatuts en sessió celebrada en data 20 d'octubre del 2006, segons certificació alliberada el 20 d'octubre del 2006 per Sra. Fontsanta Herrera Ruiz, secretària de tal col·legi.  
Tercer  
El text dels Estatuts figura com Annex a la present resolució, donant-se ací per reproduït.  
FONAMENTS DE DRET  
Primer  
Revisats els Estatuts del Col·legi Professional d'Higienistes de la Comunitat Valenciana, contenen totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon  
Tals Estatuts han sigut aprovats amb els requisits i formalitats previstos en tal article i en els propis Estatuts del Col·legi.  
Tercer  
L'expedient ha sigut tramitat pel Servici d'Entitats Jurídiques, adscrit a la Direcció General de Justícia de la Conselleria de Justícia, Interior i Administracions Públiques, competent per així disposar-ho l'article 6.1 de l'esmentada Llei 6/1997, tenint en compte allò que s'ha previst per la Disposició Final del Decret 4/2002, de 8 de gener, en virtut de les atribucions que té conferides pel Decret 8/2004, de 3 de setembre, del President de la Generalitat, pel qual s'assignen competències a la Presidència de la Generalitat i a les Conselleries amb competències executives, i pel Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques.  
Vistos l'article 36 de la Constitució Espanyola i l'article 49.122.a de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el Reglament de desenvolupament d'esta última; i la resta de disposicions complementàries de pertinent aplicació, es formula la següent resolució  
1. Inscriure els Estatuts del Col·legi Professional d'Higienistes Dentals de la Comunitat Valenciana en el Registre de Col·legis Professionals i de Consells Valencians Professionals de la Comunitat Valenciana.  
2. Publicar la present resolució en el Diari Oficial de la Comunitat Valenciana.  
Contra esta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua notificació, o bé, recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 10 46 de la Llei 29/1998, de 13 de juliol, Reguladora de la Jurisdicció Contenciós Administrativa, sense perjuí de s'utilitze qualsevol altra via que es considere oportuna.  
València, 4 de gener del 2007.- La directora general de Justícia: Patricia Montagud Alario.  
Estatuts del "Col·legi Professional de Higienistes Dentals de la Comunitat Valenciana"   
INDEX  
TÍTOL I  
CAPÍTOL I: DISPOSICIONS GENERALS  
Articles 1, 2 i 3  
CAPÍTOL II DENOMINACIÓ, DOMICILI I ÀMBIT TERRITORIAL  
Article 4  
CAPÍTOL III: RELACIONS AMB L'ADMINISTRACIÓ  
Article 5  
CAPÍTOL IV: DE LES RELACIONS AMB EL CONSELL GENERAL DE COL·LEGIS D'HIGIENISTES DENTALS D'ESPANYA  
Article 6  
CAPÍTOL V: TITULACIONS EXIGIDES  
Articles 7, 8 i 9  
CAPÍTOL VI: FINS I FUNCIONS DEL COL·LEGI  
Articles 10, 11, 12 i 13  
CAPÍTOL VII: DRETS I DEURES DELS COL·LEGIATS  
Articles 14 i 15  
TÍTOL II: COL·LEGIACIÓ  
CAPÍTOL I: INGRÉS  
Article 16   
CAPÍTOL II. ADMISSIÓ  
Article 1 7.  
CAPÍTOL III: CAUSES DE SUSPENSIÓ DE LA CONDICIÓ DE COL·LEGIAT  
Article 18  
CAPÍTOL IV: PÈRDUA DE LA CONDICIÓ DE COL·LEGIAT  
Articles 19, 20, 21 i 22  
TÍTOL III: ÒRGANS COL·LEGIALS  
CAPÍTOL I: DELS ÒRGANS DE GOVERN DEL COL·LEGI  
Article 23  
CAPÍTOL II: ASSEMBLEA GENERAL  
Articles 24, 25, 26, 27, 28 i 29  
CAPÍTOL III: DE LA JUNTA DE GOVERN  
- Secció Primera. Disposicions generals  
Article 30  
- Secció Segona. Duració del mandat i causes del cessament  
Articles 31 i 32  
- Secció Tercera. Del Ple de la Junta de Govern  
Articles 33, 34 i 35  
CAPÍTOL IV: FACULTATS DE LA JUNTA DE GOVERN  
Article 36  
CAPÍTOL V: DELS CÀRRECS DE LA JUNTA DE GOVERN  
- Secció Primera. Del president  
Article 37 i 38  
SECCIÓ SEGONA: del vicepresident  
Article 39  
SECCIÓ TERCERA: del secretari  
Article 40  
SECCIÓ QUARTA: de l'Interventor De Comptes.  
Article 41  
SECCIÓ CINQUENA: del tresorer  
Article 42  
SECCIÓ SISENA. Dels vocals  
Article 43  
CAPÍTOL VI. ELECCIONS: REQUISITS PER A FORMAR PART DE L'ÒRGAN DE GOVERN  
SECCIÓ PRIMERA: Condicions per a ser elegible  
Article 44  
SECCIÓ SEGONA: Presentació de candidatures  
Article 45  
SECCIÓ TERCERA: Forma d'elecció  
Article 46  
SECCIÓ QUARTA: Convocatòria  
Article 47  
SECCIÓ CINQUENA: Candidats  
Article 48  
SECCIÓ SISENA: Proclamació de les candidatures  
Article 49  
SECCIÓ SETENA: Procediment electiu  
Article 50  
- Secció Vuitena. El vot delegat  
Article 51  
TÍTOL IV: LA COMISSIÓ DE RECURSOS  
Articles 52, 53, 54, 55 i 56  
TÍTOL V: RÈGIM ECONÒMIC I FINANCER  
Articles 57, 58, 59, 60, 61, 62, 63, 64 i 65  
TÍTOL VI: DE L'EXERCICI DE LA PROFESSIÓ  
CAPÍTOL I: CODI DEONTOLÒGIC  
Article 66  
CAPÍTOL II: NORMES GENERALS  
Articles 67 i 68  
CAPÍTOL III: DE LES ACTUACIONS DE CONTROL DE L'EXERCICI PROFESSIONAL  
Articles 69 i 70  
TÍTOL VII: RÈGIM DISCIPLINARI  
Articles 71, 72, 73, 74, 75, 76, 77, 78 i 79  
TÍTOL VIII: RÈGIM JURÍDIC DELS ACTES I RECURSOS  
Articles 80, 81, 82, 83, 84 i 85  
TÍTOL IX: RÈGIM DE DISTINCIONS I PREMIS  
Article 86, 87  
DISPOSICIÓ FINAL  
ESTATUTS DEL "COL·LEGI PROFESSIONAL   
D'HIGIENISTES DENTALS LA COMUNITAT VALENCIANA"  
TÍTOL I  
CAPÍTOL I. DISPOSICIONS GENERALS  
Article 1. El Col·legi Professional d'Higienistes Dentals de la Comunitat Valenciana, és l'organització professional en què s'integren, amb caràcter obligatori, els higienistes dentals que exercisquen la seua professió de forma única o principal a la Comunitat Valenciana.  
És una corporació de dret públic de caràcter representatiu i amb personalitat jurídica pròpia, que gaudeix de plena capacitat per a obrar. La representació legal del Col·legi, tant en juí com fora d'ell, correspon al president, o qui legalment el substituïsca.  
Article 2. El Col·legi Professional d'Higienistes Dentals de la Comunitat Valenciana queda emparat per la Llei 6/1997, de 4 de desembre, de Col·legis Professionals de la Comunitat Valenciana, així com per les legislacions estatals, comunitàries o autonòmiques, que l'afecten i dins de l'observança del que disposa la Llei 10/1986, de 17 de març, sobre Odontòlegs i altres professionals relacionats amb la salut dental.  
Article 3. El Col·legi exercirà, en tot cas, la representació col·lectiva i oficial de la professió d'higienista dental en l'àmbit territorial de la Comunitat Valenciana.  
CAPÍTOL II. DENOMINACIÓ, DOMICILI I ÀMBIT TERRITORIAL  
Article 4. La denominació serà "Col·legi Professional d'Higienistes Dentals de la Comunitat Valenciana" i el domicili social es fixa a València, al carrer Lleida, núm. 30-C-10, CP 46113.  
El Col·legi Professional exerceix les seues funcions en tot l'àmbit territorial de la Comunitat Valenciana.  
CAPÍTOL III. RELACIONS AMB L'ADMINISTRACIÓ  
Article 5. En els seus aspectes institucionals i corporatius, el Col·legi Professional d'Higienistes Dentals de la Comunitat Valenciana es relacionarà amb l'administració de la Comunitat Autònoma a través de la Conselleria de Justícia, Interior i Administracions Públiques, o de la que legalment li corresponga en cada cas.  
En els aspectes relatius als continguts propis de la professió, el Col·legi es relacionarà amb la Conselleria de Sanitat i amb les que tinguen competències en l'esmentada matèria.  
CAPÍTOL IV. DE LES RELACIONS AMB EL CONSELL GENERAL DE COL·LEGIS D'HIGIENISTES DENTALS D'ESPANYA  
Article 6. D'acord amb la legislació vigent, el Col·legi d'Higienistes Dentals de la Comunitat Valenciana podrà integrar-se en el Consell General d'Higienistes Dentals d'Espanya, quan aquest siga creat, o en l'Organització d'Higienistes Dentals que tinga com a finalitat vetlar pels interessos de la professió i, dins de les existents, amb aquella que represente la majoria dels col·lectius professionals en l'àmbit nacional.  
CAPÍTOL V. TITULACIONS EXIGIDES.  
Article 7. Serà requisit per a adquirir la qualitat de col·legiat, estar en possessió del corresponent títol de Formació Professional de Tècnic Superior en Higiene Bucodental, o qualsevol titulació que habilite per a l'exercici de la professió d'higienista bucodental i així ho dispose la legislació vigent en cada cas, amb independència de la titulació que es posseïsca, siga de grau mitjà o superior.  
Article 8. Igualment, podran formar part del Col·legi, en les mateixes condicions, els professionals que a la Comunitat Valenciana posseïsquen la titulació de Formació Professional de Segon Grau d'Higienista Dental i els professionals que a l'esmentada Comunitat hagen obtingut l'habilitació professional per a l'exercici de la professió d'higienista dental.  
Article 9. A més dels requisits anteriorment exposats, caldrà per a l'admissió:  
- Ser major d'edat.  
- No estar sotmés en les causes d'incapacitat o inhabilitació per a l'exercici de la professió, legalment establides.  
Satisfer les quotes d'ingressos i complir els requisits de titulació que s'estableixen en els articles 7 i 8.  
CAPÍTOL VI. FINS I FUNCIONS DEL COL·LEGI  
Article 10. Correspon al Col·legi exercir les funcions i els fins que li assigna, de manera general, la legislació vigent relativa als col·legis professionals i, amb caràcter merament enunciatiu, els expressats en els articles següents.  
Article 11. Són fins essencials del Col·legi, dins del seu àmbit territorial:  
a) L'ordenació de l'exercici de la professió basant-se en els principis de deontologia, eficàcia, independència i responsabilitat.  
b) La representació exclusiva de la professió, tant en l'àmbit processal com extraprocessal.  
c) Vetlar per la satisfacció dels interessos generals relacionats amb l'exercici de la professió d'higienista dental.  
d) Promoure la constant millora de la qualitat de les prestacions professionals dels col·legiats, a través de la formació i el seu perfeccionament.  
d) Cooperar en la millora dels estudis que condueixen a l'obtenció dels títols habilitants per a l'exercici de la professió.  
e) Col·laborar amb les administracions públiques en l'exercici de les seues competències en els termes que preveu les lleis.  
f) Fomentar el desenvolupament i promoció dels hàbits de salut dental i la potenciació de plans i campanyes de salut preventiva en l'àmbit de la salut bucodental, i promoure els plans i programes d'educació a la societat civil en aquest sentit.  
g) L'emfatització de les esmentades campanyes dins dels grups de risc, com ara xiquets, embarassades, disminuïts físics i psíquics, i membres de la tercera edat.  
h) Promoure l'adopció de totes aquelles mesures necessàries per a mantindre un estat de salut bucodental òptim a la població.  
i) Col·laborar tant amb els estaments públics i privats per tal d'aconseguir la realització de programes de prevenció de la salut bucodental.  
Article 12. Són funcions específiques del Col·legi en l'àmbit territorial:  
1. Exercir la representació legal de la professió i la de qualsevol col·legiat individual quan siga requerit expressament per aquest, davant de qualsevol organisme oficial o particular, relatiu a l'exercici de la professió.  
2. Exercir la facultat disciplinària sobre els professionals col·legiats en els termes establits en la Llei 6/1997, de 4 de desembre, de Col·legis Professionals de la Comunitat Valenciana, i en les disposicions que la substituïsca, modifique o desenvolupe, així com en els estatuts col·legials, sobre els principis d'unitat i cooperació indispensables, i salvaguardar i fer observar els principis deontològics i eticosocials de la professió, de la seua dignitat i del seu prestigi. Amb aquesta finalitat, podrà elaborar els codis corresponents de compliment obligatori.  
3. Emparar i defendre els drets i el prestigi professional i social dels col·legiats i de la professió en general.  
4. Crear, sostindre i fomentar obres de previsió de crèdit, de consum i de seguretat, en els diversos aspectes. Promoure mecanismes o institucions de protecció social dels col·legiats jubilats, malalts, invàlids, viudes i òrfens dels col·legiats.  
5. Evitar les situacions d'intrusisme professional i exercir les accions legals necessàries contra aquelles persones que exercisquen actes propis de la professió d'higienista dental sense tindre l'esmentada qualificació, així com requerir el suport de les autoritats governatives, judicials i sanitàries.  
6. Emetre els informes tècnics i professionals en els assumptes o matèries que li siguen sotmesos per entitats o institucions públiques o privades.  
7. Informar els professionals de la higiene dental de les condicions desitjables per al desenvolupament de noves tècniques.  
8. Organitzar serveis d'assessorament jurídic, econòmic, administratiu, tècnic o de qualsevol altra classe a favor dels col·legiats.  
9. Col·laborar amb els organismes corresponents per a establir les condicions d'exercici professional en les diverses modalitats o especialitats.  
10. Proposar a la Generalitat o a la seua administració pública les normes necessàries per a garantir i millorar les condicions tècniques i sanitàries de la salut bucodental.  
11. Establir les normes que regulen el règim econòmic del Col·legi i dels organismes afins i dependents d'aquest.  
12. Portar el cens de professionals i el registre de títols dels col·legiats.  
13. Resoldre totes les peticions que li corresponguen en virtut de les disposicions legals vigents i del que estableixen aquests Estatuts o que li demanen les autoritats.  
14. Editar els butlletins necessaris que servisquen d'informació general i científica a tots els col·legiats i també les circulars i publicacions de qualsevol tipus que la Junta de Govern o l'Assemblea General creguen convenients, o adoptar com a seus els ja existents en l'àmbit nacional.  
15. Determinar les condicions per a la contractació, disciplina i acomiadament del personal al servei del Col·legi.  
16. Fomentar els actes de caràcter cultural i científic. Amb aquesta finalitat, podran ser creades seccions científiques.  
17. Exercir, en substitució del col·legiat i prèvia petició formal d'aquest, les accions legals necessàries per a la reclamació i cobrament d'honoraris o de salaris; aquests serveis comportaran per al col·legiat que els origine el seu pagament.  
18. Intervindre com a mediador en els conflictes professionals que sorgisquen entre els col·legiats, amb la sol·lictud prèvia dels interessats. Exercir funcions arbitrals en els assumptes que li siguen sotmesos, conforme a la legislació general d'arbitratge.  
19. Establir barems d'honoraris, que tindrien caràcter merament orientatiu, sense perjuí de la normativa d'aplicació sobre defensa de la competència i competència deslleial i publicitat.  
20. Elaborar i aprovar els seus pressupostos anuals d'ingressos i despeses, així com els seus comptes i liquidacions pressupostàries.  
21. Establir i exigir les aportacions econòmiques dels col·legiats.  
22. Organitzar cursos dirigits a la formació i perfeccionament professional dels col·legiats.  
23. Col·laborar amb les entitats de formació dels futurs titulats en la millora dels estudis i de la seua preparació.  
24. Quantes altres funcions redunden en benefici dels interessos professionals dels col·legiats i s'encaminen al compliment dels fins col·legials.  
Article 13. Per al compliment dels seus fins el Col·legi gaudeix de personalitat jurídica i total autonomia, i podrà posseir, adquirir, gravar i alienar qualsevol classe de béns mobles i immobles; realitzar actes de disposició i domini sobre aquests; comparéixer davant de qualsevol autoritat, organisme i jurisdicció i exercitar les corresponents accions i drets i seguir tota classe de procediments i, en general, gaudeix de totes les facultats i drets concedits a les persones jurídiques, sense més limitacions que les establides en les lleis o en aquests Estatuts.  
CAPÍTOL VII. DRETS I DEURES DELS COL·LEGIATS  
Article 14. Tots els col·legiats tindran els següents drets:  
a) Exercir la professió i usar el títol d'higienista dental o l'habilitació corresponent, tal com estableixen els presents Estatuts.  
b) Participar en la gestió del Col·legi a través dels òrgans col·legiats, i exercir el sufragi actiu i passiu en les condicions previstes en aquests Estatuts.  
El vot dels col·legiats exercents tindrà doble valor que el dels no-exercents; tot això de conformitat amb els articles dels presents Estatuts que regulen aquesta matèria.  
e) Rebre informació sobre les activitats professionals del Col·legi.  
d) Rebre l'assistència del Col·legi en qualsevol conflicte d'origen professional, a través dels serveis tècnics d'assessorament, dels que en cada moment puga el Col·legi disposar.  
Serà nul·la qualsevol exclusió o discriminació en menyscabament o perjuí d'aquests drets.  
e) Ser emparat pel Col·legi, quan s'atempte contra els seus drets professionals amb l'acord previ, en tot cas, de la Junta de Govern.  
f) Presentar al Col·legi totes les proposicions que jutge convenients per a la professió o el seu funcionament.  
g) Utilitzar tots els serveis que establisca el Col·legi en benefici dels col·legiats.  
h) Assistir a les Juntes Generals i la resta d'actes corporatius.  
i) Exercir tots els drets que es deduïsquen dels presents Estatuts i la resta de disposicions aplicables.  
Article 15. Són deures dels col·legiats:  
a) Complir i acatar els presents Estatuts i els acords dels òrgans de govern del Col·legi, així com les lleis i reglaments vigents.  
b) Facilitar informació veraç i responsable sobre les qüestions que no tinguen naturalesa, reservada, quan siga requerit pels òrgans de govern del Col·legi, així com designar un domicili professional, a l'efecte de notificacions.  
c) Satisfer les quotes, establides per a contribuir al sosteniment del Col·legi en la forma acordada per l'Assemblea General, de la manera que estatutàriament s'estableix.  
d) Exercir els llocs per als quals hagen sigut elegits.  
e) Complir correctament els seus encàrrecs professionals i tractar els clients i ciutadans amb la correcció professional deguda.  
f) Abstindre's de qualsevol pràctica que supose competència deslleial o pose en perill la salut dental de l'usuari.  
g) Comunicar al Col·legi els actes d'intrusisme i competència deslleial.  
h) Comunicar al Col·legi totes les qüestions d'importància o transcendència per a l'exercici o desenvolupament de la professió o del Col·legi  
TÍTOL II: COL·LEGIACIÓ  
CAPÍTOL I: INGRÉS  
Article 16. La sol·licitud d'ingrés al Col·legi haurà de fer-se per escrit, dirigit al seu president, i caldrà assenyalar el compromís de respectar els Estatuts presents i acompanyar els documents que s'hi mencionen.  
CAPÍTOL II. ADMISSIÓ  
Article 17. Correspon a la Junta de Govern del Col·legi resoldre sobre les sol·licituds d'incorporació a aquest. Les sol·licituds d'incorporació seran admeses o denegades. En l'últim supòsit, la Junta de Govern fonamentarà la seua resolució.  
En els supòsits en què la sol·licitud no reunisca els requisits exigits, procedirà l'aplicació, en matèria d'esmena, de l'article 71 de la Llei 30/1992, de 26 de novembre.  
La Junta de Govern podrà denegar la sol·licitud de col·legiació, si considerara que la documentació aportada pel sol·licitant és insuficient, oferira dubtes d'autenticitat, o no reunira les condicions exigides per la legislació vigent i aquests Estatuts, o quan l'interessat estiguera complint condemna imposada per Tribunal ordinari de justícia, que comporte com a pena accessòria la inhabilitació, absoluta o parcial, per a l'exercici de la professió.  
La denegació requerirà audiència prèvia de l'interessat i resolució motivada. Contra la resolució denegatòria es podran interposar els recursos inclosos en els presents Estatuts.  
Haurà de concedir-se la incorporació al Col·legi als que reunisquen els requisits exigibles per a això, d'acord amb els presents Estatuts.  
El Col·legi portarà un llibre de registre dels seus membres en què hauran de constar tots els extrems que es determinen, segons els Estatuts, lleis i reglaments.  
CAPÍTOL III. CAUSES DE SUSPENSIÓ DE LA CONDICIÓ DE COL·LEGIAT  
Article 18. Seran causes de suspensió:  
1r. La sol·licitud del col·legiat de forma voluntària. L'esmentada suspensió serà comunicada fefaentment per escrit dirigit al president, i tindrà una duració màxima d'un any. Transcorregut l'esmentat termini d'ofici es donarà automàticament la baixa.  
2n. Incórrer en faltes greus o molt greus de les tipificades en el títol VII d'aquests Estatuts.  
En aquest supòsit, se suspendrà la condició de col·legiat quan recaiga una resolució en aquest sentit, segons les normes i procediments prescrits en el títol VII dels presents Estatuts. Contra la resolució que suspenga l'exercici de la professió, es podran interposar els recursos inclosos en els presents Estatuts.  
CAPÍTOL IV. PÈRDUA DE LA CONDICIÓ DE COL·LEGIAT  
Article 19. Seran causes suficients per a la pèrdua de la condició de col·legiat:  
1. Sol·licitar de forma voluntària la baixa en aquest, per haver abandonat l'exercici. L'esmentada baixa serà comunicada fefaentment per escrit dirigit al president, amb un mes d'antelació com a mínim. Dita baixa no eximeix del pagament de les quotes pendents.  
2. Deixar de complir els requisits que s'estableixen per a l'admissió.  
3. Impagament de sis quotes, previ requeriment fefaent.  
4. La condemna judicial ferma que comporte la inhabilitació per a l'exercici de la professió. En aquest cas, l'higienista dental podrà mantindre la seua condició de col·legiat no exercent.  
5. Per sanció ferma d'expulsió del Col·legi aprovada en expedient disciplinari.  
6. Per defunció.  
Article 20. La pèrdua de la condició de col·legiat, quan haja de ser acordada per la Junta de Govern, requerirà expedient, audiència de l'interessat i resolució motivada que advertirà dels recursos que puga posar l'interessat. L'acord és immediatament executiu excepte suspensió acordada per òrgan judicial o administratiu competent.  
Article 21. En cas de baixa per falta de pagament de les quotes ordinàries o extraordinàries, els col·legiats podran rehabilitar els seus drets pagant allò que s'ha degut, els seus interessos al tipus legal i la quantitat que corresponguera com a nova quota d'ingrés.  
Article 22. En tot cas la pèrdua de la condició de col·legiat, per qualsevol dels motius exposats, comportarà la pèrdua de tots els drets derivats de la col·legiació, excepte el que disposa l'article 19.4 dels presents Estatuts.  
TÍTOL III  
ÒRGANS COL·LEGIALS  
CAPÍTOL I. DELS ÒRGANS DE GOVERN DEL COL·LEGI  
Article 23. El govern del Col·legi està presidit pels principis de democràcia, autonomia i participació col·legial  
Els òrgans de Govern del Col·legi seran els següents:  
- Assemblea General i  
- Junta de Govern.  
La representació legal del Col·legi correspon al:  
- President.  
CAPÍTOL II. ASSEMBLEA GENERAL  
Article 24. Tots els col·legiats exercents i no exercents en plenitud dels seus drets formen part de l'Assemblea General. Els col·legiats assistiran a la reunió en persona o delegant el seu vot, per escrit, en un altre col·legiat que assistisca a l'Assemblea.  
Només s'admetran les representacions que s'entreguen al president abans de donar començament l'Assemblea General.  
L'Assemblea General és l'òrgan suprem de decisió del Col·legi i es reunirà, obligatòriament, una vegada a l'any, dins dels sis primers mesos de l'exercici, en sessió ordinària.  
Article 25. L'Assemblea General ordinària té les funcions següents:  
1r. La lectura i aprovació de l'acta de la sessió anterior.  
2n. L'aprovació dels comptes del Col·legi, de l'any anterior i pressupostos del següent, així com el nomenament de dos col·legiats que duran a terme l'auditoria dels comptes del Col·legi de l'exercici anterior. L'examen de tota la documentació econòmica es durà a terme necessàriament a la seu del Col·legi.  
3r. Dictar i aprovar les normes, reglaments i codis d'orde general que es creguen convenients per al desenvolupament de la professió.  
4t. La presa d'acords en relació amb els assumptes i propostes de la Junta de Govern i dels col·legiats.  
5é. La fixació de la quantia de la quota de col·legiació, de les quotes ordinàries, així com les quotes de caràcter extraordinari que, per raons que ho justifiquen, propose la Junta de Govern.  
6é. L'aprovació i modificació dels Estatuts del Col·legi, d'acord amb la proposta que puga formular la Junta de Govern, i caldrà acord de l'Assemblea General del Col·legi, adoptat per majoria absoluta del nombre de col·legiats, presents i representats.  
7é. L'aprovació de la fusió, absorció, segregació i dissolució del Col·legi i, en aquest cas, la destinació que s'ha de donar als seus béns. En tot cas la fusió, absorció, segregació i dissolució del Col·legi requerirà l'aprovació per Decret del Govern Valencià o Llei de la Generalitat, conforme al que disposa l'article 8 de la Llei 6/1997, de 4 de desembre.  
8é. Elecció dels membres que compondran la Comissió de Recursos. així com els seus suplents.  
Article 26. L'Assemblea General Extraordinària té les funcions següents:  
a) Aprovació i modificació dels Estatuts del Col·legi i dels reglaments de règim interior i del règim i relacions professionals, segons el que establix la Llei 6/1997, de 4 de desembre, de Col·legis Professionals de la Comunitat Valenciana, per majoria absoluta.  
b) Autorització a la Junta de Govern per a alienar béns immobles del patrimoni del Col·legi.  
c) Aprovació de quotes extraordinàries.  
d) La moció de censura només podrà plantejar-se en l'Assemblea General Extraordinària convocada a aquest efecte. La moció de censura haurà d'incloure una llista de candidats i un programa alternatiu. Si hi ha quòrum necessari, caldrà perquè prospere l'esmentada moció de censura, el vot favorable, directe i personal de la meitat més un dels assistents.  
En la votació de la moció de censura no serà admissible el vot delegat.  
e) Aquells assumptes que siguen sotmesos a la seua consideració per acord de la Junta de Govern o a petició del 25% dels col·legiats.  
Article 27. Convocatòries  
L'Assemblea General es convocarà per Acord de la Junta de Govern, ja siga per iniciativa pròpia o a petició del 25%, com a mínim, dels col·legiats, en els casos d'Assemblea General Extraordinària. La convocatòria es notificarà a tots els col·legiats i s'haurà d'enviar, amb una antelació del menys quinze dies a la data de la celebració. Quan la convocatòria estiga feta a petició dels col·legiats, no es podrà demorar la celebració de la Junta més de quaranta-cinc dies des de la presentació de la petició.  
Des del moment de la tramitació de la convocatòria, tota la documentació i antecedents dels temes a debatre estaran a la Secretaria a disposició dels col·legiats.  
No podrà ser objecte de deliberació o acord cap assumpte que no figure inclòs en l'orde del dia, sense perjuí que, en el torn de precs i preguntes, es puga plantejar la conveniència de tractar determinats assumptes en assemblees posteriors.  
Article 28. Constitució  
Tant les assemblees ordinàries, com les extraordinàries es constitueixen amb l'assistència de tots els col·legiats presents i representats, i caldrà, per a la seua vàlida constitució en primera convocatòria, la concurrència de la majoria absoluta entre presents i representats. En segona convocatòria, que haurà de celebrar-se després de transcorreguts trenta minuts de l'hora anunciada per a la primera, quedarà vàlidament constituïda, siga quin siga el nombre de presents i representats.  
El president moderarà els debats, concedirà i retirarà la paraula i tindrà atenció que el debat transcórrega, segons les regles de la llibertat i el respecte cap a totes les persones.  
Fins a deu dies abans de la celebració de la Junta es podran presentar esmenes i alternatives a la proposta de l'orde del dia, que hauran d'anar firmades per un mínim de 30 col·legiats; l'esmentat orde del dia haurà de ser comunicat als col·legiats, amb una antelació mínima de 24 hores.  
Article 29. Adopció d'acords  
Les votacions seran ordinàries, nominals o secretes; aquestes últimes es realitzaran, en tot cas, quan la votació tracte d'elecció de càrrecs, o es tracte d'assumptes que afecten la intimitat o a l'honor de les persones.  
Els acords s'adopten per majoria dels presents i representats i obliguen tots els col·legiats presents i absents.  
De tots els acords s'estendrà acta que serà transcrita en un llibre amb aquesta finalitat, el qual, serà diligenciat degudament pel secretari.  
CAPÍTOL III: DE LA JUNTA DE GOVERN  
SECCIÓ PRIMERA: Disposicions Generals  
Article 30  
a) Els membres de la Junta de Govern seran elegits pel cos electoral, compost per tots els col·legiats en plenitud dels seus drets, mitjançant vot personal i secret o mitjançant vot delegat, en acte públic convocat a aquest efecte.  
b) La Junta de Govern exercirà les funcions que estatutàriament té atribuïdes, amb tots els drets i obligacions que deriven de la Llei i dels acords emanats de l'Assemblea General i queda facultada per a adoptar totes les mesures legals, reglamentàries que crega pertinents per a assegurar el compliment d'aquelles funcions.  
c) Els membres de la Junta de Govern no podran delegar les pròpies atribucions o competències. Però es podran auxiliar en les seues funcions mitjançant la creació de comissions formades pels col·legiats i presidides per un membre de la Junta.  
d) Els membres de la Junta de Govern seran elegits d'acord amb les disposicions establides en aquests Estatuts, i per la seua representativitat seran inamovibles, excepte per les causes previstes en l'article 31.  
e) Si durant el termini per al qual van ser nomenats els membres de la Junta es produeixen vacants, aquestes seran cobertes pels suplents electes de la candidatura més votada segons el seu orde.  
f) En el supòsit de produir-se la vacant de més de la meitat dels membres de la Junta de Govern, es procedirà a la convocatòria d'eleccions conforme al procediment establit en els presents Estatuts.  
SECCIÓ SEGONA: Duració del mandat i causes del cessament  
Article 31. Els càrrecs de la Junta de Govern tindran una duració de quatre anys, i es renovaran la totalitat dels càrrecs, en finalitzar l'esmentat termini.  
Els membres de la Junta poden ser reelegits.  
Els membres de la Junta de Govern cessaran per les causes següents:  
a) Expiració del termini per al qual han sigut elegits.  
b) Renúncia de l'interessat, per escrit, degudament firmat i presentada per Registre d'Entrada i amb una antelació mínima de 30 dies al del seu efecte.  
c) Condemna per sentència ferma, que comporte inhabilitació per a càrrecs públics.  
d) Sanció disciplinària ferma per falta greu o molt greu.  
e) Pèrdua de la condició d'elegibilitat d'acord amb aquests Estatuts.  
f) Nomenament per a exercir càrrecs en l'administració central, autonòmica, local o institucional que suposen incompatibilitat.  
g) Resolució judicial ferma en aquest sentit.  
h) Per pèrdua d'una moció de censura, de conformitat amb el que establix l'article 26.d, d'aquests Estatuts  
Article 32. S'entendrà que l'interessat renúncia al càrrec quan deixe d'assistir sense causa justificada a tres sessions seguides o a cinc alternes de la Junta en un mateix any i sense motius justificats.  
SECCIÓ TERCERA: del Ple de la Junta de Govern  
Article 33. El Ple de la Junta estarà constituït pel president, el vicepresident, el secretari, l'interventor, el tresorer i dos vocals.  
Article 34. Convocatòria de reunions  
1. El Ple de la Junta s'haurà de reunir obligatòriament almenys una vegada cada dos mesos, i extraordinàriament, quan ho demanen almenys quatre dels seus membres i sempre que les circumstàncies ho aconsellen, a judici del president.  
2. Perquè el Ple de la Junta quede vàlidament constituït caldrà que estiguen presents, en primera convocatòria, almenys quatre dels membres que la formen: si no hi ha el nombre suficient, es reunirà mitja hora després de la indicada per a la primera convocatòria, amb les persones presents i, siga quin siga el nombre, quedarà favoritament constituïda.  
3. Les convocatòries les farà el secretari, de forma fefaent i amb mandat previ de la Presidència, i indicaran la data, el lloc de la reunió, l'hora de la primera i de la segona convocatòria i l'orde del dia.  
4. No podrà ser objecte de deliberació o acord cap assumpte que no figure inclòs en l'orde del dia, llevat que estiguen presents tots els membres de l'òrgan col·legiat i siga declarada la urgència de l'assumpte pel vot favorable de la majoria.  
Els acords seran adoptats per majoria de vots dels assistents i, en cas d'empat, decidirà la presidència.  
5. L'assistència a les reunions serà obligatòria.  
Article 35. La representació dels membres de la Junta no és delegable. El membre de la Junta que es trobe impedit d'assistir a la reunió podrà, no obstant, expressar per escrit la seua opinió en els assumptes de l'orde del dia que estime convenient, l'escrit dels quals serà llegit oportunament en la reunió.  
CAPÍTOL IV. FACULTATS DE LA JUNTA DE GOVERN  
Article 36. Seran facultats de la Junta de Govern:  
a) Prestar col·laboració a les autoritats universitàries, acadèmiques o administratives en general per a la millor ordenació de l'ensenyament i per al major perfeccionament i la defensa eficaç dels interessos sanitaris del país.  
b) Imposar als col·legiats, les correccions disciplinàries que estableixen aquests Estatuts i denunciar, si procedeix, a les autoritats les conductes que siguen constitutives de delicte o signifiquen un perill per a la salut dental.  
c) Proposar a les autoritats pertinents la promulgació de normes tendents al perfeccionament de l'exercici de la professió en benefici i garantia de la salut pública.  
d) Perseguir l'intrusisme professional en qualsevol forma que siga, i exercir amb aquesta finalitat les accions legals corresponents.  
e) Redactar els pressupostos i rendir els comptes anuals. Recaptar, distribuir i administrar els fons del Col·legi, com també el seu patrimoni i els altres recursos que li siguen atribuïts.  
f) Dictar i aprovar les normes de desplegament i complementàries que es creguen convenients per a garantir i millorar el funcionament correcte de les estructures i els serveis del Col·legi, inclosos la contractació del personal i assessors tècnics que estimen necessaris.  
g) Constituir les seccions i comissions que es consideren necessàries per a la gestió o la redacció d'assumptes concrets, de caràcter general, que incumbisquen el Col·legi.  
h) Convocar les assemblees generals ordinàries o extraordinàries, segons convinga.  
i) Determinar sobre l'admissió dels professionals que sol·liciten la incorporació al Col·legi.  
j) Interpretar aquests Estatuts i determinar per analogia de preceptes o de fets les situacions que no apareguen resoltes d'una manera expressa i concreta.  
k) Intervindre en els conflictes que puguen sorgir entre col·legiats per qüestions professionals, quan així ho sol·licitaren prèviament tots els interessats.  
l) Vetlar pel compliment de les disposicions sobre defensa de la competència i competència deslleial i la Llei General de Publicitat.  
m) Proposar a l'Assemblea General totes les quotes.  
De cada reunió que tinga el Ple de la Junta s'estendrà acta que serà transcrita en un llibre amb aquesta finalitat, el qual, serà diligenciat degudament pel secretari.  
CAPÍTOL V. DELS CÀRRECS DE LA JUNTA DE GOVERN  
SECCIÓ PRIMERA: del president  
Article 37. El president és el representant legal del Col·legi, i presideix, si una disposició específica no disposa una altra cosa, tots els òrgans col·legials que es designen en el si del Col·legi, excepte la Comissió de Recursos. Vetlarà pel compliment de la legislació vigent i de les disposicions o acords que dicten la Junta de Govern, l'Assemblea General i els altres òrgans, i exercirà a més les funcions següents:  
a) Farà complir els preceptes d'aquests Estatuts i els acords que adopte la Junta de Govern.  
b) Tindrà amb caràcter general, la representació legal del Col·legi, i podrà firmar i autoritzar tots els contractes, convenis, actes, oficis, o documents públics o privats en els quals el Col·legi siga part.  
c) Convocarà, obrirà, presidirà, dirigirà i alçarà les sessions de la Junta i de l'Assemblea General.  
d) Firmarà les actes corresponents.  
e) Autoritzarà els lliuraments o les ordes de pagament o d'ingrés.   
f) Visarà totes els certificats i els escrits que expedisca el secretari del Col·legi.  
Article 38. El càrrec de president i membre de la Junta de Govern serà gratuït; no obstant, en els pressupostos col·legials figuraran les partides necessàries per a atendre decorosament les despeses de representació del Col·legi.  
SECCIÓ SEGONA: del vicepresident  
Article 39. El vicepresident substituirà el president en casos d'absència, malaltia, o defunció i exercirà, en tot moment, totes les funcions que li conferisca la presidència, dins de l'orde col·legial.  
SECCIÓ TERCERA: del secretari  
Article 40. Correspon al secretari:  
a) Exercir la fe pública de tots els actes, documents i antecedents obrants en el Col·legi i redactar i firmar les actes de les sessions dels òrgans de govern.  
b) Organitzar i custodiar l'arxiu de la documentació del Col·legi.  
e) És el cap superior del personal i de l'administració del Col·legi, sense perjuí de les facultats que puguen donar-se a un gerent.  
d) Confeccionar el cens anual de col·legiats.  
e) Informar la Junta de Govern de totes les qüestions d'interés i proposar totes les mesures que estime convenients.  
SECCIÓ QUARTA: de l'interventor de comptes  
Article 41. Són funcions de l'interventor el control intern de les finances i comptes del Col·legi. Controlarà els cobraments i pagaments i intervindrà totes les operacions d'ingressos i despeses; col·laborarà amb el tresorer en el control dels fons i recursos econòmics del Col·legi.  
Juntament amb el tresorer, formarà el projecte de pressupostos i elaborarà els comptes generals per a la seua aprovació en Junta General.  
SECCIÓ CINQUENA: del tresorer  
Article 42. El tresorer tindrà a càrrec seu la custòdia i disposició immediata dels fons del Col·legi junt amb l'interventor, i informarà la Junta de Govern sobre la situació i compliment de les previsions pressupostàries d'ingressos i despeses.  
Igualment, junt amb l'interventor, haurà de presentar el pressupost i comptes anuals de cada exercici per a la seua aprovació per l'Assemblea General.  
SECCIÓ SISENA. Dels vocals  
Article 43.Correspon als vocals:  
1r. Col·laborar en els treballs de la Junta de Govern, i assistir a les seues deliberacions i reunions.  
2n. Formar part de les comissions o ponències que es constituïsquen per a l'estudi i desenvolupament de qüestions i assumptes determinats.  
3r. Totes les funcions que els encomanen el president o la Junta de Govern.  
CAPÍTOL VI. ELECCIONS: REQUISITS PER A FORMAR PART DE L'ÒRGAN DE GOVERN  
SECCIÓ PRIMERA: Condicions per a ser elegible  
Article 44. Seran condicions comunes a tots els càrrecs ser col·legiat en exercici, estar al corrent en totes les obligacions col·legials i no estar afectat per prohibició, incapacitat o incompatibilitat legal o estatutària.  
A més de les condicions comunes, per a cada un dels càrrecs, en especial, seran exigides les següents:  
a) Per a ser president i vicepresident de la Junta de Govern, haver complit i acreditar un mínim de cinc anys d'exercici professional.  
b) Per als altres càrrecs de la Junta de Govern, bastarà acreditar un mínim de dos anys d'exercici professional.  
SECCIÓ SEGONA: Presentació de candidatures  
Article 45. Les candidatures es presentaran des de la publicació de l'acord de convocatòria fins a un mes abans de la celebració de l'elecció  
Totes les candidatures hauran de presentar, a més dels set càrrecs titulars, dos suplents.  
SECCIÓ TERCERA: Forma d'elecció  
Article 46. Tots els càrrecs de la Junta de Govern seran elegits per elecció universal, lliure, directa i secreta, mitjançant votació dels col·legiats, i quant al còmput del valor dels vots s'atendran al que establix l'article 14 b).  
SECCIÓ QUARTA: Convocatòria  
Article 47. La Junta de Govern acordarà la convocatòria d'eleccions amb una antelació mínima de dos mesos al dia de la celebració, mitjançant correu al domicili de cada col·legiat i la seua publicació en el Butlletí del Col·legi.  
SECCIÓ CINQUENA: Candidats  
Article 48. Els candidats hauran de complir els requisits que indiquen els articles 16 i 44, i sol·licitaran aquesta condició, per escrit, a la Junta de Govern del Col·legi. La sol·licitud haurà de fer-se per candidatures completes.  
La presentació de candidatures per als càrrecs de membre de la Junta de Govern haurà de ser recolzada amb la firma, com a mínim, de 25 col·legiats.  
Els membres de la Junta que vullguen presentar-se a la reelecció hauran d'anunciar-ho abans de la publicació de l'anunci de convocatòria; sense perjuí que continuen exercint els seus càrrecs fins que es constituïsca la nova Junta de Govern.  
SECCIÓ SISENA: Proclamació de les candidatures  
Article 49  
1. Immediatament de ser convocades les eleccions es constituirà la Mesa Electoral, que estarà formada pels membres de la Comissió de Recursos.  
Cap candidat podrà ser membre de la mesa electoral.  
2. L'endemà d'haver expirat el termini per a la presentació de candidatures, la Junta Electoral es reunirà en sessió extraordinària, i proclamarà les llistes dels candidats que complisquen les condicions d'elegibilitat. També estendrà acta en què farà constar, motivadament, els fonaments d'exclusió de les candidatures no admeses.  
3. Les candidatures vàlidament proclamades s'informaran a tots els col·legiats, mitjançant circular enviada per correu amb una antelació mínima de vint dies naturals a l'assenyalat per a les eleccions. Igualment, s'exposaran en el tauler d'anuncis del Col·legi.  
4. Una vegada publicades les candidatures en el tauler d'anuncis, les que no hagen sigut acceptades podran presentar recurs de reposició en el termini de dos dies. La Junta Electoral resoldrà els recursos en el termini dels dos dies següents; en cas de no haver adoptat cap acord en l'esmentat termini, el recurs s'entendrà desestimat. En cas de resoldre-ho favorablement, inserirà la nova candidatura en el tauler d'anuncis.  
La resolució que recaiga en la via administrativa i la interposició del recurs no implicarà la interrupció del procés electoral sense perjuí del que en aquest sentit dispose el Tribunal de Justícia corresponent.  
5. Una vegada aprovades les candidatures, cada una podrà designar, per escrit, davant de la mesa electoral, un o més interventors. Els interventors tindran dret a intervindre en tots els actes electorals i a presentar les reclamacions i recursos que creguen pertinents.  
SECCIÓ SETENA: Procediment electiu  
Article 50  
1. L'elecció dels membres de la Junta de Govern es farà per votació de llistes tancades en què podran prendre part tots els col·legiats inclosos en el cens electoral.  
L'acte electoral es farà el dia indicat en la convocatòria.  
L'esmentat cens electoral serà publicat per la mesa electoral en el tauler d'anuncis del Col·legi, en el termini dels cinc dies següents a la data de la convocatòria d'eleccions.  
Totes les incidències relatives a l'esmentat cens seran resoltes per la mesa electoral en el termini màxim de dos dies. No es podran plantejar incidències en el període anterior de cinc dies abans de la data de celebració d'eleccions.  
2. Els electors podran acudir personalment a realitzar la votació o emetre el seu vot delegat. El vot personal anul·larà la delegació de vot, i la mesa electoral s'encarregarà que prevalga el dret de l'assistent.  
3. En l'hora i lloc previstos per a l'elecció s'instal·larà una urna, a càrrec de la mesa electoral, en què cada votant depositarà una papereta que contindrà la llista de candidats elegida. Les paperetes seran de color blanc i per a facilitar la uniformitat, seran facilitades pel Col·legi, a càrrec seu.  
4. Immediatament finalitzada la votació, es procedirà a l'escrutini de vots en el mateix lloc de la votació. En l'esmentat recompte, seran considerats nuls tots els vots recaiguts en persones que no consten en les candidatures aprovades, així com les paperetes que continguen frases o expressions diferents al nom i càrrec del candidat proposat. Del desenvolupament de la votació i del resultat de l'escrutini s'estendrà acta a continuació, que anirà firmada per tots els membres de la mesa. Les actes seran llegides públicament davant dels assistents a l'elecció i proclamats els noms dels elegits. Una còpia d'aquesta acta serà exposada en el tauler d'anuncis del Col·legi.  
5. Durant els dos dies següents, qualsevol candidat podrà impugnar, per escrit, tot l'acte electiu, o demanar la correcció d'errors que s'hagen comés. La Comissió de Recursos, en la seua qualitat de Junta Electoral, ho resoldrà en els dos dies següents i concedirà o denegarà el que s'haja demanat. En el primer cas, si considera la concurrència de defectes invalidants, podrà convocar un nou acte electoral, d'ací a quinze dies. En el segon cas, el candidat impugnant tindrà llibertat de fer ús de les accions legals que li assistisquen.  
6. Una vegada passats els termes previstos en l'apartat anterior, la Junta de Govern ixent, amb la firma del president i del secretari, expedirà d'ací a 15 dies els nomenaments corresponents a la candidatura que haja obtingut la majoria dels vots.  
7. Els nomenaments dels elegits seran posats en coneixement de les conselleries de Justícia, Interior i Administracions Públiques i de Sanitat de la Generalitat, i es donarà coneixement de la data de presa de possessió dels seus càrrecs.  
SECCIÓ VUITENA: El vot delegat  
Article 51. Aquells col·legiats que el dia de l'elecció no puguen anar a les urnes podran delegar el seu vot d'acord amb el procediment següent:  
a) Fins a 10 dies abans de l'elecció, l'interessat es dirigirà personalment o mitjançant persona proveïda d'autorització subscrita per l'interessat, amb una fotocòpia del DNI, a la Secretaria del Col·legi i comprovarà la seua inclusió en el cens electoral, i sol·licitarà l'entrega de la corresponent delegació de vot.  
b) La Secretaria del Col·legi entregarà al col·legiat o a la persona autoritzada la delegació de vot degudament numerada i cunyada.  
c) El col·legiat en què s'haja delegat el vot, el dia de la votació farà entrega de la delegació al president de la mesa electoral i introduirà una papereta de votació per si i una altra per cada delegació que acredite tindre.  
TÍTOL IV  
LA COMISSIÓ DE RECURSOS  
Article 52. La Comissió de Recursos és l'òrgan encarregat de la resolució dels recursos que, conforme a la Llei, puguen interposar-se contra els actes i resolucions de la Junta de Govern.  
Aquesta Comissió no està sotmesa a instruccions jeràrquiques de cap òrgan del Col·legi Professional, i haurà de respectar en la seua actuació els principis, garanties i terminis que la Llei reconeix als ciutadans i als interessats en tot procediment administratiu.  
Igualment la Comissió de Recursos resoldrà totes aquelles queixes o reclamacions que es plantegen en matèria electoral.  
Article 53. Composició  
La Comissió de Recursos estarà composta per tres membres. Cap membre que forme part de la Junta de Govern del Col·legi Professional no podrà formar part de la Comissió de Recursos.  
La Comissió serà elegida democràticament per l'Assemblea General cada 4 anys. Se celebraran eleccions dels membres de la Comissió alhora que es realitza l'elecció de la Junta de Govern.  
Junt amb l'elecció dels tres membres assenyalats anteriorment, s'elegiran dos suplents per al cas de baixa de qualsevol dels elegits inicialment. No obstant això, si per qualsevol circumstància el nombre de membres d'aquesta Comissió es vera reduïda a menys de tres, amb caràcter transitori, les vacants serien cobertes pels col·legiats més antics segons el nombre de col·legiats fins a la pròxima Assemblea.  
Article 54. Règim de funcionament  
Les decisions seran preses de forma democràtica i secreta pels membres de la Comissió, i caldrà per a la seua adopció que les decisions siguen adoptades per majoria de vots.  
La Comissió es reunirà en el termini màxim de cinc dies, a comptar de la presentació de qualsevol recurs sobre el qual dictar acord, i almenys una vegada cada tres mesos, i sempre que qualsevol dels seus membres ho estime necessari atenent les circumstàncies del moment.  
Les seues actuacions respectaran els principis, garanties i terminis que la Llei reconeix als ciutadans i als interessats en tot procediment administratiu.  
Article 55. Competència  
La Comissió de Recursos coneixerà dels recursos que es puguen interposar contra les resolucions de la Junta de Govern i dels actes de tràmit que determinen la impossibilitat de continuar el procediment o produïsquen indefensió, tot això conforme a les normes de Dret Administratiu.  
Les resolucions i actes dictats fent ús de les facultats o competències delegades de la Generalitat estaran sotmeses al règim d'impugnació general dels actes d'aquesta.  
Contra la desestimació dels recursos podrà interposar-se el corresponent recurs contenciós administratiu, segons la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú  
Article 56. Junta Electoral  
La Comissió de Recursos farà en tot moment les funcions de Junta Electoral.  
La Junta Electoral tindrà com a missió portar a bon terme tot el procés electoral, vigilar el compliment exacte dels termes previstos, resoldre els recursos que es presenten i firmar les actes.  
TÍTOL V  
RÈGIM ECONÒMIC I FINANCER  
Article 57. El Col·legi té plena capacitat jurídica en l'àmbit econòmic i patrimonial per al compliment de les seues finalitats.  
Article 58. Recursos econòmics ordinaris  
Són recursos econòmics ordinaris del Col·legi:  
1) Les quotes d'incorporació dels col·legiats i de les actuacions ocasionals.  
2) Les quotes ordinàries dels Col·legiats.  
3) Els ingressos procedents de publicacions, impresos, serveis, certificats, arbitratges, informes, i altres quantitats acreditades per altres serveis.  
4) Els rendiments financers derivats dels fons que tinga en depòsit o administració.  
5) Els rendiments dels béns i drets que integren el patrimoni del Col·legi.  
Article 59. La Junta de Govern exigirà la quantitat de la quota d'incorporació i de les quotes periòdiques i ordinàries del Col·legi i dels drets d'utilització dels serveis col·legials, prèviament aprovada per l'Assemblea General.  
L'Assemblea General fixarà la quantitat i forma d'abonament de les quotes extraordinàries que eventualment es requerisquen per a atendre les necessitats del Col·legi.  
Article 60. Recursos econòmics extraordinaris  
Els recursos econòmics extraordinaris procediran de:  
L. Les quotes extraordinàries que aprove l'Assemblea General.  
2. Les subvencions, els donatius o qualsevol tipus d'ajuda econòmica que les persones o institucions públiques o privades atorguen al Col·legi.  
3. Els béns mobles o immobles que per herència, donació o qualsevol altre títol passen a formar part del patrimoni del Col·legi.  
Article 61. Elaboració del Pressupost  
El pressupost s'elaborarà amb caràcter anual, per anys naturals, d'acord amb els principis d'economia i eficàcia, i inclourà la totalitat d'ingressos i despeses col·legials.  
Si es produeix la necessitat de fer una despesa no prevista en el pressupost, la Junta de Govern podrà fer l'habilitació necessària amb càrrec en transferència de crèdits o d'ingressos no previstos. Si la despesa no prevista consisteix en una inversió en béns immobles o la seua quantitat excedeix del vint per cent dels recursos ordinaris haurà de sotmetre l'acord a aprovació prèvia de l'Assemblea General Extraordinària.  
Article 62. Aprovació  
En el cas que l'Assemblea General no aprovara el pressupost ordinari d'un exercici i sense perjuí de la seua revisió i posterior aprovació, el Col·legi funcionarà provisionalment amb el de l'any anterior, el qual s'entendrà prorrogat a aquests efectes.  
Article 63. En cas de dissolució del Col·legi, per alguna de les causes que establisquen les lleis vigents, la Junta de Govern actuarà com a comissió liquidadora. Els béns, si n'hi ha, s'adjudicaran a l'organisme que el substituïsca o a les entitats públiques o privades sense ànim de lucre relacionades amb la salut dental.  
Article 64. Rendició de comptes  
Els comptes anuals del Col·legi hauran de ser aprovades en Junta General Ordinària de col·legiats a celebrar dins dels sis primers mesos de l'exercici següent a aquell objecte d'aprovació.  
Amb 15 dies d'antelació a la celebració de la Junta Ordinària, els comptes estaran al Col·legi i podran ser examinats per qualsevol col·legiat que així ho sol·licite.  
Article 65. Administració del patrimoni col·legial  
El patrimoni del Col·legi serà administrat per la Junta de Govern, el tresorer exercirà les funcions d'ordinador de pagaments, amb el vistiplau del president i el control de l'interventor de comptes.  
TÍTOL VI  
DE L'EXERCICI DE LA PROFESSIÓ  
CAPÍTOL I: CODI DEONTOLÒGIC  
Article 66. Les normes del codi deontològic que estiguen vigents, una vegada aprovades per l'Assemblea General, seran de compliment obligatori en l'exercici de la professió, sense perjuí de les altres normes contingudes en aquests Estatuts.  
CAPÍTOL II: NORMES GENERALS  
Article 67. El professional col·legiat exercent és l'única persona autoritzada per a portar a terme a la Comunitat Valenciana, amb caràcter únic o principal, qualsevol de les tasques definides en l'article tercer de la Llei 10/1986, de 17 de març.  
Article 68. Igualment, tindran plena capacitat i responsabilitat respecte de les atribucions establides en la Llei 10/1986, de 17 de març, i les seues normes de desplegament.  
CAPÍTOL III: ACTUACIONS DE CONTROL DE L'EXERCICI DE LA PROFESSIÓ  
Article 69. La Junta de Govern podrà realitzar inspeccions o controls de l'exercici de la professió d'higienista dental a requeriment de les autoritats judicials o administratives que corresponguen, per tal d'ordenar l'exercici de la professió sobre la base dels principis de deontologia, eficàcia, independència i responsabilitat, i adoptar les mesures necessàries per a evitar i perseguir l'intrusisme professional.  
Article 70. L'higienista dental serà responsable de les faltes col·legials que puga cometre, derivades de l'exercici professional o de l'incompliment de les obligacions establides per aquests Estatuts.  
TÍTOL VII  
RÈGIM DISCIPLINARI  
Article 71. En virtut de la incorporació, els col·legiats accepten el règim disciplinari del Col·legi destinat a previndre i corregir les infraccions dels deures col·legials i de les normes de deontologia professional que s'estableixen amb caràcter general.  
Article 72. Faltes  
Les faltes comeses es classifiquen en lleus, greus i molt greus.  
Article 73. Són faltes lleus:  
1. No atendre els requeriments del Col·legi.  
2. Les incorreccions d'escassa transcendència en la realització dels treballs professionals.  
3. La desconsideració als companys col·legiats.  
4. Els actes que desprestigien el bon nom del Col·legi, o dels seus col·legiats, o que desprestigien la professió.  
5. En general, l'incompliment per descuit o negligència excusable dels deures continguts en els present Estatuts que no tinguen assenyalada una altra qualificació disciplinària més greu.  
Article 74. Són faltes greus:  
L. L'acumulació de tres o més faltes lleus.  
2. La infracció de normes deontològiques.  
3. Les ofenses greus a altres col·legiats.  
4. L'emissió d'informes o certificats que falten a la veritat o la falsedat en qualsevol dels documents que hagen de tramitar-se a través del Col·legi.  
5. Les actuacions que signifiquen competència deslleial.  
6. Ocultació dels casos en què li conste una actuació d'intrusisme professional.  
7. Facilitar a persones estranyes al Col·legi, documents o impresos per a ús exclusiu dels col·legiats.  
8. L'incompliment de les sancions que siguen imposades per la Junta de Govern emanades d'expedient per falta lleu.  
Article 75. Són faltes molt greus:  
1. L'acumulació de tres o mes de faltes greus en un període de 2 anys.  
2. Les considerades com a faltes greus sempre que es donen circumstàncies de greu perjuí, o dany material o moral a tercers.  
3. Encobrir l'intrusisme, i prestar els seus noms per a l'exercici professional a persones que no reunisquen els requisits legals per a això.  
4. L'incompliment de les sancions que li puguen ser imposades per la Junta de Govern del Col·legi, emanades d'expedient incoat per falta greu dins del termini que s'haja concedit.  
Article 76. Sancions  
Per raó de les infraccions abans assenyalades, podran imposar-se les sancions següents:  
a) Les faltes lleus seran sancionades amb l'advertència per escrit de correcció de conducta per part del Col·legi.  
b) Les faltes greus seran sancionades igualment amb l'advertència per escrit, i poden comportar fins i tot la suspensió en l'exercici professional d'un a tres mesos.  
c) Les faltes molt greus seran sancionades amb la suspensió en l'exercici entre 3 mesos i un dia a un any.  
En cas de reincidència en la comesa de faltes molt greus, es podrà acordar l'expulsió del Col·legi de l'infractor.  
Article 77. Prescripció  
Les faltes prescriuran als sis mesos de la seua comesa, si són lleus; de dos anys, si són greus, i de tres anys, si són molt greus.  
Els terminis de prescripció començaran a comptar-se des de la data de comesa de les infraccions, i quedaran interromputs des que s'inicie el procediment disciplinari amb el coneixement de l'interessat.  
El termini de prescripció de les sancions començarà a comptar-se des de l'endemà a aquell en què adquirisca fermesa la resolució per la qual s'imposa la sanció; les sancions imposades per faltes molt greus prescriuran al cap de tres anys. Les imposades per faltes greus als dos anys, i les imposades per faltes lleus, a l'any.  
Article 78. Procediment sancionador  
La imposició de sancions als col·legiats és competència de la Junta de Govern, amb la instrucció prèvia d'expedient sancionador. En el cas que l'afectat per l'expedient disciplinari siga membre de la Junta, no podrà prendre part en les deliberacions ni votar dins d'aquesta.  
Article 79  
1. Els expedients sancionadors s'iniciaran en tot cas per acord de la Junta de Govern, bé a iniciativa pròpia, o per denúncia firmada per un col·legiat.  
2. L'acord d'iniciació d'expedient contindrà, com a requisit, el següent:  
a) Designació concreta de la persona o persones a qui s'instrueix l'expedient.  
b) Descripció de la presumpta falta.  
c) Designació de l'instructor i secretari de l'expedient.  
d) Les infraccions que tals fets pogueren constituir.  
e) Sancions que els pogueren imposar.  
f) L'autoritat competent per a imposar la sanció i la norma que atribuïsca tal competència.  
3. Rebuda la notificació de l'acord per l'instructor, aquest procedirà a la comunicació a l'expedientat o expedientats de:  
a) L'acord rebut de la Junta de Govern, mitjançant transcripció literal d'aquest.  
b) La seua designació com a instructor, i  
c) La identitat de la persona nomenada com a secretari.  
4. Els expedientats podran recusar els nomenaments de l'instructor i secretari per les causes, en la forma i el termini assenyalats en l'article 29 de la Llei de Règim Jurídic de les Administracions Públiques i del Procediment Administratiu Comú.  
5. L'instructor ordenarà la pràctica de quantes proves i actuacions conduïsquen a l'aclariment dels fets i a la determinació de les possibles responsabilitats susceptibles d'originar sancions.  
6. A la vista de les actuacions practicades es formularà, si procedeix, un plec de càrrecs el contingut del qual s'estendrà als mateixos extrems assenyalats en l'article 79.2.  
7. El plec de càrrecs es notificarà als interessats, i se'ls concedirà un termini de quinze dies hàbils perquè puga ser contestat.  
8. En el de descàrrec podran proposar-se o aportar-se directament les proves que consideren oportunes els expedientats.  
9. L'instructor procedirà a practicar totes les que hagueren sigut proposades, excepte la seua notòria improcedència en relació amb els fets imputats, i a comprovar, en quant fóra necessari, les aportades.  
10. Contestat el plec de càrrecs, o transcorregut el termini per a fer-la, i, si és el cas, practicades les proves proposades pels inculpats i examinades les que hagueren presentat directament, l'instructor formularà proposta de resolució, que es notificarà als interessats, perquè en el termini de quinze dies hàbils puguen al·legar quant consideren convenient per a la seua defensa a la vista de l'expedient, en què podran personar-se durant l'esmentat termini.  
11. La proposta de resolució, amb tot el que actua, es remetrà a la Junta de Govern del Col·legi.  
En tot cas, excepte causa imputable a l'interessat, que necessàriament es farà constar, junt amb la proposta de resolució, haurà de concloure's la instrucció de l'expedient en el termini de tres mesos.   
En remetre l'expedient, l'instructor ho notificarà als expedientats, i se li farà saber que ha tingut lloc la seua tramesa a la Junta de Govern, i l'interessat podrà recusar aquells membres d'aquesta que estigueren sotmesos en alguna de les causes legals de recusació incloses en l'article 29 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.   
12. A tots els membres de la Junta de Govern se'ls facilitarà còpia literal d'allò que s'ha actuat en l'expedient, amb quinze dies hàbils d'antelació, com a mínim, a la sessió en què la Junta de Govern haja de resoldre l'esmentat expedient.  
13. La Junta de Govern podrà acordar, una sola vegada, la pràctica de noves proves, si estimara incompletes les practicades, i en aquest cas tornarà l'expedient a l'instructor, perquè es practique les que concretament se li ordenen, en el termini que es fixe.  
En aquest supòsit, l'instructor formularà nova proposta de resolució en concloure la pràctica de les proves, i els expedientats podran fer noves al·legacions, de conformitat amb el que disposa el punt 10 d'aquest article.  
14. La Junta de Govern haurà de dictar una resolució, en el termini inexcusable de tres mesos, a partir que reba l'expedient de l'instructor, excepte el que disposa el punt anterior.  
15. Les decisions de la Junta de Govern seran preses per majoria de vots, i resoldrà l'empat, si n'hi ha, el "vot de qualitat" del president. En el cas que la sanció proposada siga la suspensió de l'exercici professional o l'expulsió del Col·legi, la decisió requerirà un mínim de dos terços de la Junta de Govern, i s'exclourà del còmput als membres que hagueren sigut recusats o eximits legalment.  
16. Les resolucions concretaran exactament la sanció o sancions que s'imposen i la forma i terminis en què aquests sancions han d'executar-se, o, si és el cas, el sobreseïment.  
17. Les propostes de resolució dels instructors no tindran caràcter vinculant per a la Junta de Govern.  
18. En tot cas, s'aplicaran els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb les modificacions introduïdes per la Llei 4/1999, de 13 de gener.  
TÍTOL VIII  
RÈGIM JURÍDIC DELS ACTES I RECURSOS  
Article 80. Actes nuls i anul·lables  
Són nuls de ple dret els actes emanats dels òrgans del Col·legi en què es done algun dels supòsits següents:  
a) Els que lesionen els drets i llibertats susceptibles d'empara constitucional.  
b) Els dictats per òrgan manifestament incompetent per raó de la matèria o del territori.  
c) Els que tinguen un contingut impossible.  
d) Els que siguen constitutius d'infracció penal o es dicten com a conseqüència d'aquesta.  
e) Els dictats prescindint totalment i absolutament del procediment legalment establit o de les normes que contenen les regles essencials per a la formació de la voluntat dels òrgans col·legiats.  
f) Els actes expressos o presumptes contraris a l'ordenament jurídic pels que s'adquireixen facultats o drets quan no es tinguen els requisits essencials per a la seua adquisició.  
g) Qualsevol altre que guarde analogia amb els anteriors i que una disposició de rang legal qualifique de nul ple dret.  
Són anul·lables els actes que incorren en qualsevol infracció de l'ordenament jurídic, fins i tot la desviació de poder.  
Article 81. Notificacions  
Els acords que hagen de ser notificats personalment als col·legiats, referits a qualsevol matèria, podran fer-se en el domicili professional que tinga acreditat en el Col·legi, en compliment del deure de comunicació d'aquest establit en els presents Estatuts.  
Les notificacions es realitzaran conforme al que establix l'article 59 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Article 82. Eficàcia dels actes  
Els acords de l'Assemblea General i de la Junta de Govern i les decisions del president es presumiran vàlids i produiran efectes des de la data en què es dicten, llevat que s'hi dispose una altra cosa.  
Article 83. Recursos  
Contra els actes i les resolucions de la Junta de Govern que estiguen subjectes al dret administratiu podrà interposar-se recurs davant de la Comissió de Recursos, en el termini d'1 mes des de la notificació, o si és el cas, publicació de l'acord, acte o resolució de què es tracte.  
Contra les resolucions de la Comissió de Recursos que resolguen els interposats en virtut del paràgraf anterior, cabrà el plantejament de recurs contenciós administratiu davant de la jurisdicció corresponent.  
Article 84. Executivitat  
Els acords i les resolucions del Col·legi seran executius, no obstant, la Comissió de Recursos, prèvia ponderació prou raonada, podrà suspendre d'ofici o a instància del recurrent, l'execució de l'acte recorregut, quan aquesta poguera causar perjudicis d'impossible o difícil reparació, o quan la impugnació es fonamente en alguna de les causes de nul·litat previstes en l'article 62 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 85. Dret aplicable  
S'apliquen preferentment, tant en aquesta matèria com en qualsevol altra, inclosa la de la dissolució del Col·legi, les disposicions bàsiques de la Llei 2/1974, de 13 de febrer, de Col·legis Professionals, i la Llei 6/1997, de 4 de desembre, de Col·legis Professionals de la Comunitat Valenciana, i el Decret 4/2002, de 8 de gener, del Govern Valencià, que desenvolupa la mencionada Llei; i supletòriament respecte d'aquestes, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
TÍTOL IX  
RÈGIM DE DISTINCIONS I PREMIS  
Article 86. Distincions i premis  
El Col·legi Professional d'Higienistes Dentals, a través de la seua Junta de Govern, podrà atorgar les distincions i premis de distinta categoria d'acord amb els mereixements aconseguits en l'orde corporatiu i/o professional per a aquelles persones que es feren creditors d'aquests.  
Article 87. Les distincions i premis que el Col·legi pot concedir seran de dues classes: honorífiques i de caràcter economicocientífic.  
Les honorífiques podran ser:  
a) Felicitacions i mencions.  
b) Proposta de condecoracions oficials.   
c) President d'honor del Col·legi.  
d) Medalla del Col·legi.  
Seran recompenses de caràcter economicocientífic les següents:  
a) Beques i subvencions per a estudis.  
b) Borses d'estudis per a formació especialitzada.  
c) Premis de treballs d'investigació.  
d) Publicació, a càrrec del Col·legi, d'aquells treballs de destacat valor que el comité científic acorde editar.  
Totes les anteriors recompenses es concediran amb la deliberació prèvia i acord de la Junta de Govern.  
DISPOSICIÓ FINAL  
Els presents Estatuts entraran en vigor l'endemà de la seua publicació en el Diari Oficial del la Generalitat Valenciana.